<classify> Serikali kupitia Wizara ya Kilimo imeahidi kutatua changamoto zinazokabili vyama vya ushirika ikiwemo kushughulikia viongozi wabadhirifu, hali inayopelekea vyama vya ushirika kutoaminiwa na wananchi. Akizungumza bungeni leo Waziri wa Kilimo Hussein Bashe ameeleza kuwa serikali imekuwa ikitekeleza mikakati mbalimbali yenye lengo la kurudisha ubora wa vyama vya ushirika ikiwemo uanzishwaji wa vyama vya ushirika vya akiba na mikopo SACCOS, sambamba na kuhamasisha vikundi vya vijana na akina mama vyenye muelekeo wa ushirik.Waziri Bashe ameyabainisha hayo leo Jumanne, Septemba 10, 2019 alipokuwa akijibu swali lililoulizwa na Mbunge wa Viti maalumu Amina Makilagi kuhusu hatua ambazo serikali imechukua kuhakikisha vyama hivyo vinaleta tija kwa wakulima mbalimbali nchini. Ushirika ni utelelezaji wa ilani ya chama cha Mapinduzi ya meaja 2015-2020 kama ilivyoainishwa katika ibara ya 22 kifungu F, G na H kuwa ushirika ndio suluhu pekee inayoweza kukwamua mkulima mdogo kupitia kuungana na kutengeneza chombo imara cha kuwatetea amesema. Waziri Bashe amebainisha kuwa baadhi ya viongozi wa vyama vya ushirika hususani kwenye mazao ya pamba, kahawa, miwa na ufuta wamekosa uadilifu, hali inayopelekea malengo mahususi ya uwepo wa vyama hivyo kutoonekana kutokana na vitendo vya ubadhirifu wa rasilimali za ushirika.  <topic>: KITAIFA 